Okresná prokuratúra Lučenec 
F. Lehára 12, 984 80 Lučenec 1

Sp. zn. : 3 Pv 229/12/6606	Lučenec, 12.7.2013
EEČ : 2-47-122-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.6.2012, spisová značka 3 Pv 229/12/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 14.2.2012 v dopoludňajších hodinách v lesnom poraste č. 183, parcelné číslo  1622/6 v katastri obce XXXXX v lokalite zvanej Monosa, neoprávnene vyrúbal a následne odcudzil 1 ks dreviny druh agát biely, čím získal 0,40 m3 drevnej hmoty, a takto pre XXXXX, spôsobil škodu vo výške 12,55  €,  

Uznesením prokurátora Okresnej prokuratúry XXXXX zo dňa 13.6.2012, spisová značka 3 Pv 229/12/6606, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Lučenci č. 3 Pv 229/12 zo dňa 13.6.2012   bolo trestné stíhanie proti obvinenému XXXXX,  pre prečin krádeže podľa § 212 odsek 2 písmeno d) Trestného zákona, podmienečne zastavené v zmysle § 216 odsek 1 Trestného poriadku. Súčasne v zmysle § 216 odsek 2 Trestného poriadku mu bola  určená skúšobná doba v trvaní 12 mesiacov. Toto uznesenie nadobudlo právoplatnosť  dňa 26.6.2012. To znamená, že skúšobná doba určená v tomto uznesení   uplynula dňom 26.6.2013. 

	Po uplynutí skúšobnej doby som vo veci vykonal šetrenie ohľadom osoby obvineného XXXXX, pričom som zistil, že obvinený počas skúšobnej doby nespáchal žiadny trestný čin ani priestupok.  Možno konštatovať, že viedol riadny život.

	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. 

	Vzhľadom na vyššie uvedené skutočnosti som dospel k záveru, že obvinený XXXXX spĺňa podmienky vyššie citovaného ustanovenia § 217 odsek 1 Trestného poriadku a preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Víťaz
prokurátor